Anna-Maria Dietze

Anna-Maria Dietze (født 14. august 1999) er en tysk langrennsløper. Hun har bronse i kombinert mix-stafett ved Vinter-OL for ungdom 2016 på Lillehammer som fremste internasjonale meritt. 

 Idrettskarriere 
2014/15
I januar 2015 vant hun 5 km fri teknikk og den påfølgende jaktstarten i U16-klassen ved det tyske mesterskapet i langrenn.Freie Presse - Am Fichtelberg in der Goldspur, besøkt 23. februar 2016. 

Dietze debuterte internasjon ved OPA cup 28. februar 2015, der hun kom på 2.-plass på 5 km i U16-klassen, bak slovenske Anja Mandeljc.Dauphi Nordique - Ski de fond Coupe OPA de Rogla et KurikKala (SLO), besøkt 23. februar 2016. Hun vant lagsprinten i U16-klassen ved det tyske juniormesterskapet i mars 2015, sammen med Marie Herklotz.XC-ski.de - Deutsche Meisterschaft Skilanglauf: Siege im Teamsprint gehen nach Sachsen, Bayern und Thüringen, besøkt 23. februar 2016.

2015/16
Hun deltok ved det tyske mesterskapet i langrenn i januar 2016, der hun kom på 9.-plass på sprinten og 28.-plass på 5 km klassisk. I juniorklassen vant hun sprinten, og kom hun på 2.-plass på 10 km fellesstart, bak Hannah Ellgass.Skiverband Sachsen - Edelmetallflut zur DM Skilanglauf , besøkt 23. februar 2016. 

Hun deltok ved Vinter-OL for ungdom 2016, der hun fikk én medalje. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Tyskland bronse, der hun gikk sammen med Agnes Reisch, Jonathan Siegel, Tim Kopp og Philipp Unger. Individuelt kom hun på 4.-plass i langrennscross, og 13.-plass på 5 km fri teknikk. På sprinten ble hun slått ut i semifinalen, der hun kom på 5.-plass i sitt heat.Ungdoms-OL 2016 - Cross-Country Skiing: Ladies' Sprint Classic Semifinal 1, besøkt 23. februar 2016.

 Referanser 

 Eksterne lenker 

  Profil hos ungdoms-OL 2016 (arkivert)
  Profil hos Deutsche Olympiamannschaft 

Kategori:Tyske langrennsløpere
Kategori:Deltakere under Vinter-OL for ungdom 2016
Kategori:Fødsler i 1999
Kategori:Juniorverdensmestere i langrenn